Σχεδιασμός αεριζόμενου εξαμμωτή

Ο σχεδιασμός γίνεται με την Qmax (μέγιστη θερινή παροχή του 2050) και βασική παράμετρος σχεδιασμού είναι ο χρόνος παραμονής τ  που τίθεται μεταξύ 2 και 5 min (ισχύει για τη μέγιστη παροχή). 
Ο όγκος V του εξαμμωτή δίνεται από τη σχέση V=Qmax*τ  (1)
Επίσης V=H*W*L   (2)
όπου Η,W και L είναι αντίστοιχα το βάθος(ή ύψος), το πλάτος και το μήκος του εξαμμωτή.
Ισχύουν τα ακόλουθα:
Η: 2-5 m
W: 2,5-7 m
L: 7,5-20 m
Επίσης πρέπει να ισχύουν οι λόγοι
W/Η: 1-5 (τυπική τιμή 1,5-2)
L/W: 3-5 (τυπική τιμή 4)
Έχοντας δεδομένο τον όγκο του εξαμμωτή από τη σχέση (1) επιλέγουμε κατάλληλα Η,W και L ώστε να ισχύουν τα παραπάνω. Μπορούμε να δώσουμε αρχικά μια τιμή στο Η, έπειτα να θέσουμε μια τιμή του λόγου W/Η και να βρούμε το W και από τη σχέση (2) με γνωστά τα H και W να βρούμε το L. Το L θα πρέπει να προσαυξηθεί για λόγους ασφαλείας κατά 15% κι έπειτα να ελέγξουμε αν ο λόγος L/W είναι μέσα στα ενδεδειγμένα όρια. Αν δεν είναι επαναλαμβάνουμε τη διαδικασία θέτοντας νέες τιμές. 
[bookmark: _GoBack]Τέλος γίνεται έλεγχος λειτουργίας του εξαμμωτή για τη μέγιστη παροχή του χειμώνα του 2020. Βρίσκουμε το χρόνο παραμονής για αυτήν την παροχή, ο οποίος δε θα πρέπει να ξεπερνάει τα 10 min. 
Όσες ομάδες έχουν μικρές παροχές μπορούν να θέσουν το μέγιστο χρόνο παραμονής 5 min κι έπειτα να δεχτούν και τιμές για H, W, L μικρότερες από τα κατώτερα όρια που δίνονται, τηρώντας όσο είναι δυνατό τους λόγους που δίνονται. Το H και το W μπορούν στην περίπτωση μικρής παροχής να ξεκινούν από 1 m. 
Η απαιτούμενη παροχή αέρα για τον εξαμμωτή υπολογίζεται πολλαπλασιάζοντας το μήκος του εξαμμωτή με μία τιμή μεταξύ 0,15-0,75 m3 αέρα/(min*m).
Η ποσότητα της άμμου που απομακρύνεται στον εξαμμωτή υπολογίζεται από τη μέση παροχή σχεδιασμού και το δεδομένο ότι απομακρύνονται περίπου 30L άμμου ανά 1000m3 αποβλήτων. 
